b"\n_START_ARTICLE_\nSerra de Vallivana\n_START_SECTION_\nTop\xc3\xb2nim\n_START_PARAGRAPH_\nAquesta serra duu el nom de la Mare de D\xc3\xa9u de Vallivana, patrona de Morella.\n_START_SECTION_\nGeografia\n_START_PARAGRAPH_\nEl punt m\xc3\xa9s elevat \xc3\xa9s la muntanya Muixacre, de 1.275 m, situada prop del Port de Querol en la carretera N-232. Altres cims importants s\xc3\xb3n Montserrat i Talai\xc3\xb3. Aquestes muntanyes es troben cobertes per la neu a l'hivern._NEWLINE_La serra s'al\xc3\xa7a entre la poblaci\xc3\xb3 gaireb\xc3\xa9 abandonada de Vallivana i els punts m\xc3\xa9s septentrionals de les muntanyes del Maestrat, el sud de la Serra del Turmell i l'oest de la Serra de l'Espadella. La ruta m\xc3\xa9s f\xc3\xa0cil per accedir-hi \xc3\xa9s des de Vallivana o Morella.\n_START_SECTION_\nEcologia\n_START_PARAGRAPH_\nAquesta zona muntanyosa escassament poblada t\xc3\xa9 la zona boscosa m\xc3\xa9s important de la regi\xc3\xb3, amb grans aus de presa com el voltor lleonat, i animals salvatges com el c\xc3\xa9rvol, cabirol, cabra salvatge ib\xc3\xa8rica i porc senglar._NEWLINE_El \xc3\xa1rea d'aquesta serra, junt a la propera Tinen\xc3\xa7a de Benifass\xc3\xa0 i Serra del Turmell va ser declarada Lloc d'Import\xc3\xa0ncia Comunit\xc3\xa0ria (LIC) per la Uni\xc3\xb3 Europea sota el nom de Tinen\xc3\xa7a de Benifass\xc3\xa0 Turmell i Vallivana."